Ճոշ Տան

Ճոշ Ուիլլիամ Տան (, , ծնած է 18 Յունիս, 1988 թուականին:) Ան ամերիկացի երաժիշտէ եւ ճանչցուած է որպէս թմբկահարը Twenty One Pilots խումբին: Այդ խումը կազմուած է իրմէ եւ Թայլըր Ժոսէֆէն որ գլխաւոր երգիչն է:

 Կենսագրութիւն 
Տան ծնած է Քոլոմպուսի մէջ, եւ մեծցած է իր երկու քոյրերուն՝ Աշլի եւ Ապակէյլին ու իր եղբօր՝ Ճորտանին հետ: Փոքր տարիքէն ան ինքզինք թմբուկ նուագել սորվեցուցած է երբ մտիկ ըրած է տարբեր երգերու ու փորձած է նոյն երաժշտութիւնը ստեղծել թմբուկներուն վրայ: Ճոշ ըսած է թէ երբ ան պզտիկ էր, իրեն արգիլուած էր մտիկ ընել երաժշտութեան բայց ան միշտ գաղտնօրէն կ'երթար երաժշտութեան խանութը ու մարդոց կարծիքը կ'առնէր տարբեր երգերու մասին: Ան ըսած է՝ «Ես իմ նախասիրած ալպոմներս կը պահէի, օրինակ՝ Green Day-ի ալպոմները, իմ անկողինիս տակ: Իսկ երբ որ ընտանիքս գտնէր այս ալպոմները, կը զայրանային եւ կը ստիպէին կրօնական երգեր մտիկ ընեմ:»: Տան երեգ տարի աշխատեցաւ երաժշտութեան խանութի մը մէջ եւ Twenty One Pilots խումբին նախկին թմբկահար՝ Քրիս Սալիհին հետ բարելաւեց իր կարողութիւնները:

 Գործընթացք 
 House of Heroes 
Մարտ, 2010 թուականին Ճոշ միացաւ House of Heroes խումբին ու դարձաւ անոնց թմբկահարը, որովհետեւ նախկինը՝ Քոլին Ռիկզպին, բաժնուեցաւ խումբէն որպէսզի միանայ իր ընտանիքին հետ:

Տանը House of Heroes խումբին շրջապտոյտին մաս կազմեց մինչեւ Հոկտեմբեր, 2010 թուական երբ նախկին թմբկահարը վերադարձաւ իր ճամբորդութիւնէն:

 Twenty One Pilots 
2011 թուականին Ճոշ Twenty One Pilots խումբին համերգներէն մէկուն հրաւիրուեցաւ անոնց թմբկահարին կողմէ (Քրիս Սալիհ): Տան տպաւորուեցաւ անոնց կատարողութեամբ, ու վերջապէս ծանօթացաւ անոնց գլխաւոր երգիչին՝ Թայլըր Ժոսէֆին, ու անոնք դարձան լաւ ընկերներ:thumbnail|Ճոշ Տան համերգի մը ժամանակ Twenty One Pilots խումբին հետ, Գերմանիոյ մէջ 2016 թուականին:|ձախիցԵտքը այդ տարի, Նիք Թոմասը եւ Քրիս Սալիհը բաժնուեցան խումբէն որովհետեւ անոնք ժամանակ չ'ունէին երաժշտութեան համար: Միաժամանակ Ճոշը իր երաժշտութեան խանութի գործէն կ'արձակուի եւ կ'որոշէ մէկ համերգ մը ունենալ Թայլըրին հետ: Անոնք կը նուագեն միայն մէկ երգ երբ ոսկիկանները կը ստիպեն անոնց կեցնել իրենց հաներգը: Այդ օրէն ետք, Ճոշը պաշտօնապէս դարձաւ խումբին թմբկահարը: Թայլըրը եւ Ճոշը հրատարակեցին իրենց խումբին երկրորդ ալպոմը, Regional at Best 8 Յուլիս, 2011 թուականին եւ պայմանագրութիւն ստորագրեցին Atlantic Records-ին հետ Ապրիլ, 2012 թուականին:

Twenty One Pilots-ին երրորդ ալպոմը, Vessel, թողարկուած էր 8 Յունուար, 2013 թուականին: Իսկ խումբին չորրորդ ալպոմը, Blurryface, հրատարակուեցաւ 17 Մայիս, 2015 թուականին:

 Անձնական կեանքը 
Տան ըսած է՝ «Որպէս պատանի, թմբուկ նուագելը իմ նախասիրած զբաղումս էր, իսկ հիմա ես կարողեմ ամէն օր այս մէկը կատարել որպէս իսկական երաժիշտ: Ես մանաւանդ կը սիրեմ իմ հարազատ անձերուս հետ նուագել մէկ սենեակի մը մէջ:»:

Տանը քրիստոնեայէ եւ Մայիս, 2013 թուականէն մինչեւ Սեպտեմբեր, 2014 թուական յարաբերութիւն ունեցած է դերասանուհի եւ երգչուհի՝ Տեպպի Ռայանին հետ: Ան Յունուար, 2016 թուականէն սկսեալ ոչ մէկ անձի հետ յարաբերութիւն ունի:

Ճոշը ունի ծառի կտած մը իր աջ ձեռքին վրայ որ կը ներկայացնէ իր հաւատքը: Բայց ան չ'ուզէր անոր իսկական իմաստը յայտարարուի ու տարածուի:

Թէ Ճոշը եւ թէ Թայլըրը ունին "X" կտած մը իրենց մարմիններուն վրայ որ կը ներկայացնէ անոնց կապը ու յարաբերութիւնը իրենց հայրենիքին՝ Քոլոմպուսին: Անոնք կտածը ստացան Քոլոմպուսի մէջ, բեմին վրայ, իրենց համրգներէն մէկուն ժամանակ 2013 թուականին: Տանին կտածը կը գտնուի իր աջ ականջին ետեւըJosh Dun instagram page:

 Ծանօթագրութիւններ 

Ստորոգութիւն:18 Յունիսի ծնունդներ